paragraph_text: Zemlja snova ili prema izvornom nazivu Krajina mrij (ukr. Країна мрій); je međunarodni festival narodne glazbe i običaja koji je u Ukrajini prvi puta otvoren 2004. godine na inicijativu poznatog ukrajinskog glazbenika Oleha Skripke. Festival se održava svake godine početkom mjeseca srpnja, u isto vrijeme kad i staroukrajinski kršćanski blagdan Sveto Ivana Kupale. Festival zrači posebnom kombinacijom unikatne i bogate pogansko-kršćanske kulture karakteristične za rano ukrajinsko srednjovjekovlje.